stanford-oval/wikipedia huggingface dataset:
Luettelo Teini-ikäiset mutanttininjakilpikonnat (2003)
Kuudes tuotantokausi

| Nimi | Nimi | Julkaistu Yhdysvalloissa |
| --- | --- | --- |
| TMNT (2003) Fast Forward Vol. 1: "Tulevaisuuden uhat" (engl. Future Shellshock!) | TMNT (2003) Fast Forward Vol. 1: "Tulevaisuuden uhat" (engl. Future Shellshock!) | Ei julkaistu Yhdysvalloissa |
: Jaksot: S06E01, 118: Tulevaisuuden uhat (engl. Future Shellshock)  S06E02, 119: Tarpeettomat (engl. Obsolete)  S06E03, 120: Kodin valtaus (engl. Home Invasion)  S06E04, 121: Kunnon kuristusote (engl. Headlock Prime)
| TMNT (2003) Fast Forward Vol. 2: "Leikin loppu" (engl. Playtime's Over) | TMNT (2003) Fast Forward Vol. 2: "Leikin loppu" (engl. Playtime's Over) | Ei julkaistu Yhdysvalloissa |
: Jaksot: S06E05, 122: Leikin loppu (engl. Playtime's Over)  S06E06, 123: Puolenvaihtaja (engl. Bishop to Knight)  S06E07, 124: Sh'Okanabon yö (engl. Night of Sh'Okanabo)  S06E08, 125: Teini-Titaanien taistelu (engl. Clash of the Turtle Titans)
| TMNT (2003) Fast Forward Vol. 3: "Mutantit liikkuvat öisin" (engl. The Freaks Come Out at Night) | TMNT (2003) Fast Forward Vol. 3: "Mutantit liikkuvat öisin" (engl. The Freaks Come Out at Night) | Ei julkaistu Yhdysvalloissa |
: Jaksot: S06E09, 126: Kuulento (engl. Fly Me To The Moon)  S06E10, 127: Kehokaappaajan hyökkäys (engl. Invasion of the Body Snatcher!)  S06E11, 128: Mutantit liikkuvat öisin (engl. The Freaks Come Out at Night)  S06E12, 129: Pahaa verta (engl. Bad Blood)
| TMNT (2003) Fast Forward Vol. 4: "Päiväkirja" (engl. The Journal) | TMNT (2003) Fast Forward Vol. 4: "Päiväkirja" (engl. The Journal) | Ei julkaistu Yhdysvalloissa |
: Jaksot: S06E13, 130: Päiväkirja (engl. The Journal)  S06E14, 131: Pelinaattori (engl. The Gaminator)  S06E15, 132: Ylennyksen päivä (engl. Graduation Day: Class of 2105)  S06E16, 133: Ajoitusvirhe (engl. Timing Is Everything)
| TMNT (2003) Fast Forward Vol. 5: "Tuhon aika" (engl. ?) | TMNT (2003) Fast Forward Vol. 5: "Tuhon aika" (engl. ?) | Ei julkaistu Yhdysvalloissa |
: Jaksot: S06E17, 134: Jammerhead saapuu (engl. Enter the Jammerhead)  S06E18, 135: Hyväntekeväisyyskeikka (engl. Milk Run)  S06E19, 136: Dariuksen tuho (engl. The Fall of Darius Dunn)  S06E20, 137: Konna-X:n tuho (engl. Turtle-X Tinction)
| TMNT (2003) Fast Forward Vol. 6: "Kunnian kisa" (engl. Race for Glory) | TMNT (2003) Fast Forward Vol. 6: "Kunnian kisa" (engl. Race for Glory) | Ei julkaistu Yhdysvalloissa |
: Jaksot: S06E21, 138: Kunnian kisa (engl. Race for Glory)  S06E22, 139: Valtion päämies (engl. Head of State)  S06E23, 140: DNA on vettä tiheämpää (engl. DNA Is Thicker than Water)
| TMNT (2003) Fast Forward Vol. 7: "Kosminen keräilijä" (engl. The Cosmic Completist) | TMNT (2003) Fast Forward Vol. 7: "Kosminen keräilijä" (engl. The Cosmic Completist) | Ei julkaistu Yhdysvalloissa |
: Jaksot: S06E24, 141: Kosminen keräilijä (engl. The Cosmic Completist)  S06E25, 142: Heräämisen päivä (engl. The Day of Awakening)  S06E26, 143: Zixxin kuudes aisti (engl. Zixxth Sense)
Seitsemäs tuotantokausi

| Nimi | Nimi | Julkaistu Yhdysvalloissa |
| --- | --- | --- |
| TMNT (2003) Back to the Sewers Vol. 1: "Aika lentää" (engl. Tempus Fugit) | TMNT (2003) Back to the Sewers Vol. 1: "Aika lentää" (engl. Tempus Fugit) | Ei julkaistu Yhdysvalloissa |
: Jaksot: S07E01, 144: "Aika lentää" (engl. Tempus Fugit)  S07E02, 145: "Karate koulussa" (engl. Karate Scooled)
| TMNT (2003) Back to the Sewers Vol. 2: "Iso paha juttu" (engl. Something Wicked) | TMNT (2003) Back to the Sewers Vol. 2: "Iso paha juttu" (engl. Something Wicked) | Ei julkaistu Yhdysvalloissa |
: Jaksot: S07E03, 146:  "Iso paha juttu" (engl. Something Wicked)  S07E04, 147:  "Kihlasormus" (engl. The Engagement Ring)
| TMNT (2003) Back to the Sewers Vol. 3: "Uskomaton Serling" (engl. Incredible Serling) | TMNT (2003) Back to the Sewers Vol. 3: "Uskomaton Serling" (engl. Incredible Serling) | Ei julkaistu Yhdysvalloissa |
: Jaksot: S07E05, 148:  "Stockman palasiksi" (engl. Hacking Stockman)  S07E06, 149:  "Uskomaton kutistuva Serling" (engl. Incredible Shrinking Serling)
| TMNT (2003) Back to the Sewers Vol. 4:  "Indentiteetti kriisissä" (engl. Indentity Crisis) | TMNT (2003) Back to the Sewers Vol. 4:  "Indentiteetti kriisissä" (engl. Indentity Crisis) | Ei julkaistu Yhdysvalloissa |
: Jaksot: S07E07, 150:  "Indentiteetti kriisi" (engl. Indentity Crisis)  S07E08, 151:  "Verkon paimenet" (engl. Web Wranglers)
| TMNT (2003) Back to the Sewers Vol. 5:  "Melkein todellista" (engl. Virtual Reality Check) | TMNT (2003) Back to the Sewers Vol. 5:  "Melkein todellista" (engl. Virtual Reality Check) | Ei julkaistu Yhdysvalloissa |
: Jaksot: S07E09, 152:  "Kovaa peliä" (engl. SuperQuest)  S07E10, 153:  "Melkein todellista" (engl. Virtual Reality Check)
| TMNT (2003) Back to the Sewers Vol. 6:  "Hyökkäys kaupunkiin" (engl. City Under Siege) | TMNT (2003) Back to the Sewers Vol. 6:  "Hyökkäys kaupunkiin" (engl. City Under Siege) | Ei julkaistu Yhdysvalloissa |
: Jaksot: S07E11, 154:  "Hyökkäys kaupunkiin" (engl. City Under Siege)  S07E12, 155:  "Supervoimat jaossa" (engl. Super Power Struggle)  S07E13, 156:  "Hääkellojen kuminaa" (engl. Wedding Bells and Bytes)
New York World
Aiheesta muualla

Slate-lehden artikkeli New York Worldin graafisesta suunnittelusta (englanniksi)
Morsian karkuteillä

| Morsian karkuteillä> Runaway Bride |
| --- | --- |
 DVD:n kansikuva
Ohjaaja:  Garry Marshall
Käsikirjoittaja:  Josan McGibbon Sara Parriott
Tuottaja:  Robert W. Cort Ted Field Mario Iscovich Scott Kroopf Gary Lucchesi David Madden Tom Rosenberg Ellen H. Schwartz Karen Stirgwolt Ted Tannebaum Richard S. Wright
Säveltäjä:  James Newton Howard
Kuvaaja:  Stuart Dryburgh
Leikkaaja:  Bruce Green
Pääosat:  Julia Roberts Richard Gere
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  Walt Disney Studios Motion Pictures Paramount Pictures Disney+
Ensi-ilta:   30. heinäkuuta 1999  8. lokakuuta 1999
Kesto:  116 minuuttia
Alkuperäiskieli:  englanti
Budjetti:  70 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Morsian karkuteillä (Runaway Bride) on Julia Robertsin ja Richard Geren toinen yhteinen romanttinen komedia, jonka ohjasi Garry Marshall vuonna 1999. Marshall ohjasi niin ikään heidän tähdittämänsä ensimmäisen yhteisen elokuvansa Pretty Woman vuonna 1990.
Juoni

Maggie Carpenter (Roberts) on kulttihahmoksi muodostunut nainen, koska hän on jättänyt jo kolme miestä alttarille. Toimittaja Ike Graham (Gere) aikoo tehdä tästä jutun, kun Maggie on menossa neljättä kertaa naimisiin. Ike matkustaa hänen kotikyläänsä ja tutustuu Maggieen. Pian romanssi syntyy näiden kahden välille.
Näyttelijät

| 0 | 1 | 2 |
| --- | --- | --- |
|  Julia Roberts  | … |  Maggie Carpenter   |
|  Richard Gere  | … |  Ike Graham   |
|  Joan Cusack  | … |  Peggy Flemming   |
|  Héctor Elizondo  | … |  Fisher   |
|  Christopher Meloni  | … |  Bob Kelly   |
|  Paul Dooley  | … |  Walter Carpenter   |
|  Rita Wilson  | … |  Ellie Graham   |
|  Lisa Roberts Gillan  | … |  Elaine   |
|  Donal Logue  | … |  Brian Norris   |
|  Reg Rogers  | … |  George "Bug Guy" Swilling   |
|  Yul Vazquez  | … |  Gill Chavez   |
|  Kathleen Marshall  | … |  Cindy   |
Arvioita

Annan Antti Lindqvistin mielestä Marshallin rakkauskomedia ei ole erityisen hauska. Hänen mukaansa aihevalinnat ovat liian turvallisia, juonenkäänteet epäuskottavia ja soundtrack-laulut kiusallisen imeliä.
Aiheesta muualla

Morsian karkuteillä Internet Movie Databasessa (englanniksi)
Morsian karkuteillä Elonet.
Mora (New Mexico)

| Mora |
| --- | --- |
 Mora
 Koordinaatit: 35°58′27″N, 105°19′48″W 
Valtio:  Yhdysvallat
Osavaltio:  New Mexico
Piirikunta:  Mora
Pinta-ala:  
 – Kokonaispinta-ala:  20,67 km²
 – Josta vettä:  0 km² 
Korkeus:  2 186 m
Väkiluku (2020):  547
 – Väestötiheys:  26 as./km²
Infobox OKVirheellinen NIMI-arvo: 
Mora tai Santa Gertrudis de lo de Mora on CDP Moran piirikunnassa, New Mexicon osavaltiossa, Yhdysvalloissa. Sen väkiluku oli 547 vuonna 2020. Mora toimii Moran piirikunnan hallintokeskuksena.
Väestö

Vuonna 2020 Morassa asui 547 asukasta ja 243 kotitaloutta. Asukkaiden mediaani-ikä oli 49,1 vuotta. 28,2 % asukkaista puhui kotonaan jotain muuta kieltä kuin englantia. Yksikään asukkaista ei ollut syntynyt ulkomailla.
Kuvia alueelta

Moran piirikunnan oikeustalo.
Moran julkinen kirjasto.
Aiheesta muualla

Kuvia tai muita tiedostoja aiheesta Mora (New Mexico) Wikimedia Commonsissa
Moussa Dembélé

| 0 | 1 | 2 | 3 |
| --- | --- | --- | --- |
 Moussa Dembélé vuonna 2017.
Henkilötiedot
Syntymäaika: 12. heinäkuuta 1996 (ikä 28)
Syntymäpaikka: Pontoise, Ranska
Pelipaikka: hyökkääjä
Pituus: 183 cm
Paino: 74 kg
Seura
Seura:  Atlético Madrid
Pelinumero: 19
Junioriseurat
2002–2004:  US Cergy Clos
2004–2012:  Paris Saint-Germain
2012–2014:  Fulham
Seurat
| Vuodet | Seura | O | (M) |
| 2013–2016 |  Fulham | 56 | (15) |
| 2016–2018 |  Celtic | 55 | (26) |
| 2018– |  Lyon | 76 | (32) |
| 2021– | →  Atlético Madrid | 0 | (0) |
Maajoukkue
| 2012–2013 |  Ranska U16 | 14 | (4) |
| 2011–2013 |  Ranska U17 | 3 | (0) |
| 2013–2014 |  Ranska U18 | 3 | (1) |
| 2014–2015 |  Ranska U19 | 10 | (5) |
| 2015–2016 |  Ranska U20 | 4 | (0) |
| 2016–2018 |  Ranska U21 | 25 | (13) |
 Seurajoukkueuran tilastot kattavat vain kansalliset sarjat, päivitetty 14. tammikuuta 2021.  Maajoukkueuran tilastot päivitetty 14. tammikuuta 2021.
Moussa Dembélé (s. 12. heinäkuuta 1996 Pontoise) on ranskalainen jalkapalloilija, joka edustaa Espanjan Primera Divisiónissa pelaavaa Atlético Madridia. Vasenjalkainen Dembélé on pelipaikaltaan hyökkääjä. Hänellä on malilaisia sukujuuria.
Ura > Seurajoukkueura

Dembélé siirtyi PSG:n junioreista englantilaiseen Fulham FC:hen vuonna 2012. Hän debytoi seuran edustusjoukkueen paidassa Valioliigassa marraskuussa 2013 West Ham Unitedia vastaan. Hän pelasi kaudella kaksi ottelua Fulhamin pudotessa Mestarussarjaan. Mestaruussarjassa Dembélé pelasi kaudella 2014–2015 11 ottelua ja seuraavalla kaudella 43 peliä, joissa viimeisteli 15 maalia.
Dembélé siirtyi Skotlannin Valioliigan Celticiin ilmaaissiirrolla kesällä 2016. Hän voitti seurassa kausilla 2016–2017 ja 2017–2018 triplamestaruuden: Skotlannin liigan, cupin ja liigacupin. Pelaamissaan 55 Skotlannin pääsarjaottelussa hän teki 26 maalia ja kymmenessä Mestarien liigan ottelussa neljä maalia.
Dembélé siirtyi vajaan 20 miljoonan punnan siirtosummalla Ligue 1:n Lyoniin elokuussa 2018. Avauskaudellaan hän pelasi Ranskan pääsarjassa 33 ottelua ja teki 15 maalia sekä Mestarien liigassa kuusi ottelua, ja onnistui maalinteossa kerran. Kaudella 2019–2020 hän viimeisteli 27 Ligue 1:n ottelussa 16 maalia. Mestarien liigassa hän pelasi Lyonin kaikissa kymmenessä ottelussa. Kauden molemmat maalinsa hän teki puolivälierässä Manchester Cityä vastaan. Tappiollisessa välierässä Bayern Müncheniä vastaan hän tuli vaihdosta kentälle.
Ura > Maajoukkueura

Dembélé on pelannut useissa Ranskan nuorisomaajoukkueissa. Vuosina 2014–2015 hän pelasi Ranskan alle 19-vuotiaiden maajoukkueessa, jossa maaleja kertyi kymmenessä ottelussa viisi. Dembélé kuului joukkueeseen myös kesän 2015 alle 19-vuotiaiden EM-kilpailuissa, joissa Ranska selviytyi välieriin. Dembélé pelasi turnauksessa neljä ottelua ja teki kaksi maalia. Alle 21-vuotiaiden maajoukkueessa hän pelasi vuosina 2016–2018 kaikkiaan 25 ottelua ja teki 13 maalia. Hän pelasi ikäluokan EM-kilpailuissa 2019 kolme ottelua ja teki yhden maalin Ranskan karsiutuessa välierissä.
My Sassy Girl

| My Sassy Girl> 엽기적인 그녀, Yeopgijeogin Geunyeo |
| --- | --- |

Ohjaaja:  Kwak Jae-yong
Käsikirjoittaja:  Jae-young Kwak
Perustuu:  Ho-sik Kim romaaniin
Tuottaja:  Chul Shin
Säveltäjä:  Kim Hyeong-seok
Kuvaaja:  Sung-Bok Kim
Leikkaaja:  Sang-Beom Kim
Pääosat:   Tae-hyun Cha  Jun Ji-hyun 
Valmistustiedot
Valmistusmaa:  Etelä-Korea
Levittäjä:  Cinema Service
Ensi-ilta:  2001
Kesto:   123 min  Ohjaajan versio: 137 min 
Alkuperäiskieli:  korea
Aiheesta muualla
IMDb 
AllMovie
Infobox OKNimi-testi OK: 
My Sassy Girl (kor. 엽기적인 그녀, Yeopgijeogin Geunyeo) on eteläkorealainen elokuva vuodelta 2001. Elokuva yhdistelee vakavaa draamaa ja komediaa. Kwak Jae-yongin ohjaama elokuva perustuu osittain tositapahtumiin perustuvaan Kim Ho-sikin romaaniin. Kim Ho-sik kirjoitti alun perin blogia jossa kertoi päivittäin suhteestaan nimeämättömään tyttöön. Blogista tuli erittäin suosittu ja lopulta suuren internetsuosion johdosta se julkaistiin myös romaanina. Elokuvan käsikirjoitus seuraa romaanin käsikirjoitusta melko tarkasti. Sen rooleissa ovat Tae-hyun Cha Kyun-woona ja Jun Ji-hyun on tyttö jonka nimeä ei koskaan kerrota.
Tarina

Elokuva kertoo 25-vuotiaasta pojasta, Kyun-woosta (Tae-hyun Cha) joka pelastaa viehkeän 24-vuotiaan tytön (Jun Ji-hyun) joka melkein kaatuu tulevan metron alle. Kyun-woo auttaa tytön metronvaunuun jossa tyttö oksentaa erään matkustajan päälle, ja sammuu sen jälkeen. Muut matkustaja katsovat Kyun-woota paheksuvasti, ja odottavat hänen siivoavan sotkun, koska luulevat että tämä on tytön poikaystävä. Lopulta Kyun-woo katsoo velvollisuudekseen huolehtia tytöstä ja vie hänet hotelliin yöksi. Siitä alkaa Kyun-woon romanttinen suhde viehättävään tyttöön joka juo säännöllisesti itsensä humalaan, on ajoittain väkivaltainen ja teetättää Kyun-woolla outoja tehtäviä itseään hauskuuttaakseen. Vasta myöhemmin selviää syy tytön outoon käytökseen; Kyun-woo muistuttaa erästä tämän aikaisempaa poikaystävää. Myöhemmin tyttö alkaa pitämään myös Kyun-woota itselleen tärkeänä.
Vastaanotto

My Sassy Girl sai Etelä-Koreassa suuren suosion ilmestymisvuonnaan 2001, ja oli siellä toiseksi katsotuin elokuva. Se sai myös paljon huomiota filmifestivaalella ja on saanut lukuisia palkintoja. Siitä tehtiin myös uudelleenfilmatisoinnit Yhdysvalloissa ja Bollywoodissa, ja sen pohjalta tehtiin myös japanilainen televisiosarja.
Aiheesta muualla

‘My Sassy Girl’ (2001): An Inexplicable Non-Romance ExpressElevatorToHell.com.  24.8.2014. Viitattu 14.8.2021. (englanniksi)
Mütercim Mehmed Rüşdi pašša

Mütercim Mehmed Rüşdi pašša
Mütercim Mehmed Rüşdi pašša (turk. Mehmed Rüşdi Paşa tai Mütercim Rüşdi Paşa, 1811 Ayancık, Osmanien valtakunta - 27. maaliskuuta 1882 Manisa, Osmanien valtakunta) oli Osmanien valtakunnan valtiomies, joka toimi suurvisiirina viisi erillistä kautta neljän sulttaanin aikana. Mehmed Rüşdi pašša oli reformistinen Tanzimat-uudistusten kannattaja. Aiemmin hän toimi armeijan everstinä ja sotilastekstien kääntäjänä, joka toi hänelle kielenkääntäjää tarkoittavan lisänimen Mütercim.
Mehmed Rüşdi syntyi köyhän soutajan perheeseen 1811 Ayancıkissa, Sinopin maakunnassa. Vuoden 1814 aikoihin hänen perheensä muutti Istanbuliin, jossa Mehmed Rüşdi kävi koulua. Täysi-ikäisenä hänet värvättiin armeijaan, jossa hänen opettajakseen tuli Lord Tanase. Lord Tanasen ohjauksessa Mehmed Rüşdi oppi puhumaan ja kirjoittamaan ranskaa. Hän oli lahjakas kielten opiskelija ja hän sai edelleen ohjausta valtakunnan parhailta tulkeilta ja kääntäjiltä. Hänen merkittävimpiin käännöksiinsä kuuluivat Ranskan armeijan taktiikan ja sotilaskoulutuksen oppikirjat. Hänet lähetettiin mm. Britanniaan oppiin sekä kääntämään lisää länsimaisia teoksia. Altistus länsimaiselle uudistusajattelulle vaikutti Mütercim Mehmed Rüşdiin, josta tuli aikanaan yksi merkittävistä Tanzimatin käynnistäjistä.
Mehmed Rüşdin sotilasura oli nousujohteinen ja hänet ylennettiin everstiksi 28-vuotiaana 1839. Hän jatkoi sotilasuraansa ja 1843 hänestä tuli sotilasneuvoston johtaja. Kymmenen vuotta myöhemmin 42-vuotias Mütercim Mehmed Rüşdi erosi armeijasta ja hänet nimitettiin Damaskoksen kuvernööriksi, mutta hän kieltäytyi tehtävästä. Hän kieltäytyi myös muista valtionhallinnon tehtävistä välttääkseen joutumista vastustajansa Mehmed Ali paššan alaiseksi. Hänen ensimmäinen kautensa suurvisiirinä alkoi 24. joulukuuta 1859.
Mütercim Mehmed Rüşdi pašša toimi suurvisiirinä Murat V:n hallinnon aikana, jolloin 15. kesäkuuta 1876 Çerkes Hasanin välikohtauksen aikana nuori upseeri ja edellisen sulttaanin sukulainen tunkeutui hallituksen jäsenten kokoukseen surmaten ja haavoittaen useita virkamiehiä.
Hänen viimeinen kautensa kesti vain viikon päättyen kesäkuussa 1878. Kautensa aikana hän käynnisti tutkimuksen selvittääkseen vankilaoloissa menehtyneen sulttaani Abd-ul-Azizin kuolemaa, jonka esitettiin olleen itsemurha. Hän ehti esittää joitakin syytöksiä eri virkamiehiä kohtaan, jonka jälkeen Sulttaani Abd-ul-Hamid II erotti hänet ja määräsi hänet maanpakoon. Mütercim Mehmed Rüşdi pašša kuoli hermostolliseen sairauteen Manisassa 1882 ja hänet haudattiin Hatuniyen moskeijan puutarhaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nikolai Giers

| Nikolai Giers> Николай Гирс |
| --- | --- |

Venäjän ulkoministeri
 9. huhtikuuta 1882 – 26. tammikuuta 1895  
Edeltäjä:  Aleksandr Gortšakov
Seuraaja:  Aleksei Lobanov-Rostovski
Henkilötiedot
Syntynyt: 21. toukokuuta 1820 Radivilov, Volynia, Venäjä
Kuollut: 26. tammikuuta 1895 (74 vuotta) Pietari, Venäjä
Nikolai Karlovitš von Giers (ven. Николáй Кáрлович Гирс, Girs; 21. toukokuuta (J: 9. toukokuuta) 1820 Radivilov, Volynia, Venäjän keisarikunta – 26. tammikuuta (J: 14. tammikuuta) 1895 Pietari, Venäjän keisarikunta) oli venäläinen diplomaatti, ministeri, yksityinen neuvonantaja, valtiosihteeri ja Pietarin tiedeakatemian kunniajäsen. Hän toimi Venäjän ulkoministerinä vuosina 1882–1895, lähes koko Aleksanteri III:n hallitsijakauden ajan.
Nikolai Giers kuului alkujaan ruotsalaistaustaiseen sotilassukuun ja hänen isoisoisänsä Lorentz Giers oli tullut 1700-luvulla Ruotsista Pietariin kauppiaaksi. Giers aloitti uransa Venäjän ulkoministeriön Aasian-osastolta vuonna 1838. Hän toimi vuosikymmenten ajan eri viroissa keisarikunnan ulkomaanedustustoissa muun muassa Turkissa, Egyptissä ja Tonavan ruhtinaskunnissa. Hän oli Venäjän lähettiläänä Teheranissa vuosina 1863–1867, Bernissä 1867–1872 ja Tukholmassa 1872–1875. Vuonna 1875 hänet nimitettiin ulkoministeriön Aasian-osaston johtajaksi ja apulaisulkoministeriksi. Ulkoministeri Aleksandr Gortšakovin tultua kyvyttömäksi hoitamaan tehtäviään Giers toimi virkaatekevänä ulkoministerinä vuodesta 1878 ja muodollisesti hänet nimitettiin ministeriksi huhtikuussa 1882.
Giers vastusti panslavistisia sotasuunnitelmia ja kannatti Saksan valtakunnankansleri Otto von Bismarckin liittojärjestelmää. Mihail Katkovin johtamat saksalaisvastaiset nationalistit arvostelivat voimakkaasti häntä. Giers halusi säilyttää Venäjän, Saksan ja Itävalta-Unkarin välisen kolmen keisarin liiton, mutta tämä osoittautui mahdottomaksi Itävalta-Unkarin ja Venäjän intressien törmättyä Balkanilla syksyllä 1885 käynnistyneen kriisin yhteydessä. Kolmen keisarin liiton hajottua vuonna 1887 Giers neuvotteli Venäjän ja Saksan välille kahdenvälisen liiton, joka tunnetaan jälleenvakuutussopimuksena. Tämänkin sopimuksen uusiminen epäonnistui vuonna 1890, jolloin Giers taipui kannattamaan liittoa Ranskan kanssa. Ensimmäinen poliittinen sopimus Ranskan ja Venäjän välillä neuvoteltiin hänen johdollaan elokuussa 1891, mutta siinä maat sitoutuivat ainoastaan neuvotteluihin sodan uhatessa. Varsinainen puolustusliitto maiden välille neuvoteltiin seuraavana vuonna, mutta Giers lykkäsi sen hyväksymistä tammikuuhun 1894 toivoen vielä voivansa palata yhteistyöhön Saksan kanssa. Tämä toive osoittautui kuitenkin turhaksi. Ranskan ja Venäjän liittolaisuus kesti ensimmäiseen maailmansotaan saakka.
Aiheesta muualla

Kuvia tai muita tiedostoja aiheesta Nikolai Giers Wikimedia Commonsissa
Müzahir Sille

| Mitalit> Maa:   Turkki.Miesten kreikkalais-roomalainen paini. Olympialaiset  | Mitalit> Maa:   Turkki.Miesten kreikkalais-roomalainen paini. Olympialaiset  | Mitalit> Maa:   Turkki.Miesten kreikkalais-roomalainen paini. Olympialaiset  | Maa:   Turkki> Miesten kreikkalais-roomalainen paini. |
| --- | --- | --- | --- |
|  Kultaa | Rooma 1960 | 62 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Karlsruhe 1955 | 62 kg |  |
|  Hopeaa | Budapest 1958 | 62 kg |  |
Müzahir Sille (21. syyskuuta 1931 Istanbul – 17. toukokuuta 2016) oli turkkilainen painija ja olympiavoittaja. Hän saavutti aikuisten arvokisamitalinsa kreikkalais-roomalaisen painityylin 62 kilogramman painoluokassa.
Sille voitti olympiakultaa Roomassa 1960. Melbournen kesäolympialaisissa 1956 hän sijoittui neljänneksi ja Tokion kesäolympialaisissa 1960 hän ei sijoittunut kärkisijoille. Sille saavutti myös kaksi MM-hopeamitalia.
Vuonna 1959 Sille voitti pronssia Balkanin-mestaruuskilpailuista.
Nikolai Gretš

| Nikolai Gretš |
| --- | --- |
 Nikolai Gretš
Henkilötiedot
Koko nimi:  Nikolai Ivanovitš Gretš
Syntynyt: 1787
Kuollut: 1867
Ammatti:  kirjailija
Kirjailija
Äidinkieli: saksa
Tuotannon kieli: saksa, venäjä
Aiheesta muualla
Löydä lisää kirjailijoitaKirjallisuuden teemasivulta
Nikolai Ivanovitš Gretš (ven. Никола́й Ива́нович Греч; 1787–1867) oli saksalaista alkuperää ollut venäläinen kirjailija.
Hän perusti 1812 hallituksen avustamana Syn otetšestva -nimisen lehden, joka uutistensa kautta oli aikoinaan Venäjän huomatuin lehti. Vuosina 1825–1860 hän julkaisi Severnaja Ptšela (ven. Северная пчела, Pohjolan mehiläinen) -nimistä sanomalehteä. Ne olivat molemmat suunnaltaan vanhoillisia ja vapauden vihollisia. Avustajana toimi aikoinaan mahtava kirjallisuuskriitikko Faddei Bulgarin, joka tässä toimessa esiintyi alituisena valtiollisena ilmiantajana.
Gretš on kirjoittanut myös aikoinaan suositun romaanin Musta nainen (1834, ei suom.), joka on taiteellisesti vähäarvoinen, sekä Saksan matka (1836, ei suom.). Hänen Venäjän kirjallisuuden historiansa ja varsinkin hänen kielioppinsa Grund-Regeln der Russischen Grammatik olivat käytössä vuosikymmenien ajan.
Aiheesta muualla

Kuvia tai muita tiedostoja aiheesta Nikolai Gretš Wikimedia Commonsissa
Nils Celsius

Nils Celsius (29. marraskuuta 1739 Huittinen – 19. heinäkuuta 1800 Oulu) oli suomalainen asianajaja, kauppiasporvari, raatimies ja Oulun pormestari.
Celsiuksen vanhemmat olivat Porin läänin jalkaväkirykmentin sotatuomari Johan Magnus Celsius (k. 1742) ja Kristina Idman. Hän pääsi ylioppilaaksi Turussa 1758. Celsius opiskeli oikeustiedettä Turun akatemiassa ja hän oli auskultanttina Turun hovioikeudessa 1759.
Celsius toimi Turun hovioikeudessa ylimääräisenä kanslistina vuodesta 1762 ja varanotaarina vuodesta 1764. Hän toimi asianajajana vuodesta 1767 ja oli kauppiasporvarina Oulussa. Celsius oli Oulussa raatimiehenä vuodesta 1784, Oulun pormestarina 1786–1788 ja varapormestarina vuodesta 1793.
Celsius oli naimisissa Katarina Brandbergin (k. 1795) kanssa jonka isä oli oululainen kauppias, raatimies Johan Brandberg (1722–1800).